**Ministru kabineta noteikumu projekta**

**“Grozījumi Ministru kabineta 2016.gada 3.maija noteikumos Nr.280 “Darbības programmas "Izaugsme un nodarbinātība" 8.5.3. specifiskā atbalsta mērķa "Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 3.maija noteikumos Nr.280 “Darbības programmas "Izaugsme un nodarbinātība" 8.5.3. specifiskā atbalsta mērķa "Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi" īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas (turpmāk – IZM) iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktā ietverto deleģējumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Noteikumu projekts izstrādāts ar mērķi, lai efektīvi varētu nodrošināt Valsts izglītības satura centra ESF projekta "Profesionālās izglītības iestāžu efektīva pārvaldība un personāla kompetences pilnveide" (turpmāk – projekts) īstenošanu.1. 8.5.3. specifiskā atbalsta mērķa "Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi" (turpmāk – 8.5.3. SAM) ietvaros paredzēts atbalsts profesionālajā izglītībā iesaistīto pedagogu, prakses vadītāju un amata meistaru, darba vidē balstīto mācību vadītāju un administrācijas pārstāvju vispārīgo pamatprasmju un profesionālo prasmju pilnveidei, tajā skaitā pedagoģiskās kompetences attīstīšanai, kas ir apjomīga darbība un ietver gan vispārējās, gan profesionālās prasmes, gan pedagoģisko pilnveidi, gan modulāro izglītības programmu aprobāciju, kā rezultātā mērķa grupai ir nepieciešamība iesaistīties semināros vairāk kā divas reizes. Noteikumu projekta 1. punkts paredz atcelt ierobežojumu dalībai divas reizes minētajā atbalstāmajā darbībā , tādējādi gan uzlabojot saņemtā atbalsta efektivitāti, gan veicinot 8.5.3.SAM plānoto rezultātu sasniegšanu.Šādu grozījumu veikšana negatīvi neietekmēs rādītāju sasniegšanu, jo profesionālajā izglītībā iesaistīto pedagogu, prakses vadītāju un amata meistaru, darba vidē balstīto mācību vadītāju un administrācijas pārstāvju vispārīgo pamatprasmju un profesionālo prasmju pilnveidei, tajā skaitā pedagoģiskās kompetences attīstīšanai nepieciešama vairākkārtēja minēto personu dalība mācību aktivitātēs, lai sasniegtu mērķi – nodrošinātu profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi. Atceļot ierobežojumu dalības reižu skaitam mācībās, projekta mērķa grupas personām būs iespēja saņemt lielāku atbalstu savas profesionālās kompetences pilnveidei, tādējādi pozitīvi ietekmējot rādītāju sasniegšanu, kur rādītāja vērtību veido dalības reižu skaits profesionālās kompetences pilnveides pasākumos.2. Šobrīd, lai nodrošinātu 0,3 noslodzi, semināru vadītāji un lektori tiek pieņemti darbā, piedāvājot ļoti lielu pasākumu intensitāti, kas rada problēmas piesaistīt nepieciešamos speciālistus un rada problēmas mērķa grupai pielāgoties tik intensīvam darbam - t.i., speciālisti, kas vada projektā paredzētos seminārus un apmācības, noslodzes dēļ nespēj veltīt tik ilgstošu laiku, lai intensīvi un neilgā laika posmā vadītu specifiski šajā projektā paredzētās aktivitātes, kas nepieciešas, lai nodrošinātu šobrīd paredzēto noslodzi, savukārt mērķa grupas personas to tiešo darba pienākumu dēļ nav iespējams iesaistīt nepārtrauktā vairākas dienas ilgā seminārā, lai pietiekamā apjomā pilnveidotu nepieciešamo profesionālo kompetenci. Noteikumu projekta 2. punkts paredz atcelt šo nosacījumu, lai varētu lietderīgāk plānot semināru vadītāju noslodzi, paredzot attiecīgi lielākus starplaikus starp semināru daļām, lai mērķa grupa spēj pilnvērtīgi veikt pastāvīgo darbu un sagatavot informāciju nākamajam semināram (piemēram, cilvēkresursu plānu izstrādē). Grozījumi ļaus mērķa grupas personām kvalitatīvāk iesaistīties profesionālās kompetences pilnveides pasākumos, kā arī atvieglos finansējuma saņēmēja darbu ar projekta darbību īstenošanai nepieciešamo speciālistu piesaisti. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Specifiskā atbalsta mērķa grupa ir izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, pedagogi, prakses vadītāji, amata meistari, administrācija, nozaru pārstāvji, darba vidē balstītu mācību vadītāji.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts izsludināts Valsts sekretāru sanāksmē 2017.gada 7.septembrī. Sabiedrības pārstāvji var līdzdarboties noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto noteikumu projektu. |
| 2. | Sabiedrības līdzdalība projekta izstrādē | Sabiedrības pārstāvji var rakstiski sniegt viedokli par noteikumu projektu tā izstrādes stadijā – nosūtot elektroniski uz e-pastu: pasts@izm.gov.lv, vai sniedzot viedokli klātienē. |
| 3. | Sabiedrības līdzdalības rezultāti | Līdz šim saņemtie viedokļi ir ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Centrālā finanšu un līgumu aģentūra, Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Anotācijas III, IV,V un VI sadaļa – noteikumu projekts šīs jomas neskar.

Izglītības un zinātnes ministrs K. Šadurskis

Vizē:

Izglītības un zinātnes ministrijas

valsts sekretāre L. Lejiņa

26.09.2017 15:31

807

M.Upeniece, 67047764

maija.upeniece@izm.gov.lv